《题玉岩次韵》
宋代·郑蕴

乱山环绕疑无路，却望人家岭上村。
古寺性耽泉石趣，孤城不见水烟昏。
早行携杖雪初起，夜诵挑灯景尚暄。
遥问隐居何处是，满岩松竹至今存。
世路从来疏散甚，江山好处且归休。
饭馀正好远寻景，棋罢何妨间倚楼。
岭外梅疏初破腊，若前松老不知秋。
晚风落日催归兴，更约闲时取次游。

作者简介：郑蕴，青州（今属山东）人（《宋诗拾遗》卷一六）。今录诗二首。